Diari Oficial de la Generalitat Valenciana


Sumari del DOGV 9760, del 05-01-2024 (2023/12519)

CORRECCIÓ d'errades per la qual es modifica el Reglament per a la selecció de personal interí de les Corts Valencianes, aprovat el 2 de desembre de 2014 (BOCV número 293/VIII, de 05.12.2014), que modifica el contingut de l'article 3 i afig un nou article 5 bis a aquest reglament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/12121


Data del document
:   14-12-2023

Organisme emissor
:   Corts Valencianes

Tipus de document
:   Correcció d'errades

Correcció d'errades

 Descriptors 

:   * Corts Valencianes
    * Parlament regional
    * reglament intern
    * personal contractat
    * legislació

CORRECCIÓ d'errades per la qual es modifica el Reglament per a la selecció de personal interí de les Corts Valencianes, aprovat el 2 de desembre de 2014 (BOCV número 293/VIII, de 05.12.2014), que modifica el contingut de l'article 3 i afig un nou article 5 bis a aquest reglament. [2023/12944]  
Advertit un error en la ubicació d'un paràgraf de l'annex II - full informatiu- de l'Acord de la Mesa de les Corts Valencianes A-292/XI, de 5 de desembre de 2023, indicat, es procedix a corregir-lo:  
  
L'annex II queda redactat de la següent forma  
  
  
ANNEX II  
FULL INFORMATIU  
  
Borses de treball resultants de les proves selectives per a l'accés a places de la plantilla de personal de la Secretaria General de les Corts.  
Les persones integrants de les borses de treball que es constituïsquen estaran en qualsevol de les següents situacions:  
1. Activa/disponible. La persona aspirant està activada en la borsa i té dret a rebre qualsevol oferta de cobertura temporal de llocs de treball.  
  
Supòsits:  
- Totes les persones que integren la borsa en el moment de la constitució.  
- Una vegada finalitzada, per qualsevol causa, la vigència d'un nomenament temporal, la persona que haja cessat és reincorporada d'ofici a la borsa com a activa/disponible en el número d'ordre en el qual figurava.  
- Les persones que invoquen acreditadament alguna de les causes justificades de no-acceptació previstes en els punts 5.é, 8.é, 10.é i 11.é conserven el número d'ordre en el qual figuraven en la borsa de treball i s'hi mantenen actives/disponibles.  
- Si no es pot notificar l'oferta de lloc de treball a una persona, una vegada esgotats els mitjans previstos, conservarà el número d'ordre en el qual figurava en la borsa de treball i s'hi manté en situació d'activa/disponible.  
- La persona que no haja acceptat el lloc de treball de manera expressa o tàcita perd el número d'ordre en el qual figurava en la borsa de treball i passa a ocupar-hi l'últim lloc en situació d'activa/disponible, llevat que haja al·legat alguna de les causes justificades per a la incompareixença o no-acceptació del lloc de treball.  
  
2. No activa/no disponible. La persona aspirant queda desactivada en la borsa i no se li oferirà la cobertura temporal de llocs de treball mentre mantinga aquesta situació.  
  
Supòsits:  
- Durant la vigència d'un nomenament com a funcionari interí o funcionària interina o en millora d'ocupació en un lloc de treball de la Secretaria General, la persona nomenada conserva el número d'ordre en el qual figurava en la borsa de treball, en situació de no activa/no disponible.  
- Les persones que invoquen acreditadament alguna de les causes justificades previstes en els punts 1.r, 2.n, 3.r, 4.t, 6.é, 7.é, i 9.é de l'article 3.3 del Reglament per a la selecció de personal interí de Les Corts Valencianes, conserven el número d'ordre en el qual figuraven en la borsa de treball, però queden en situació de no actives/no disponibles. Per a l'activació de nou en la borsa han de formular una sol·licitud expressa a aquest efecte i acreditar l'extinció de la causa justificada de no-acceptació del lloc oferit. L'activació en la llista es produirà el dia hàbil següent de la presentació d'aquesta sol·licitud d'activació.  
  
- El personal integrant d'una borsa de treball pot sol·licitar al Departament de Recursos Humans la desactivació voluntària per un període no inferior a tres mesos, i no se li oferiran llocs de treball mentre es mantinga en aquesta situació de no activa/no disponible. L'activació es produirà, amb sol·licitud prèvia dirigida a l'esmentat departament, el dia hàbil següent de la presentació de la sol·licitud.  
  
  
Palau de les Corts Valencianes  
València, 14 de desembre de 2023  
  
  
Francisco J. Visiedo Mazón  
Lletrat major-secretari general